Paġna Dawn it-testi huma disponibbli fuq: Lingwa tal-kawża: it-Taljan B'digriet tas-7 ta' Novembru 2019, il-Qorti tal-Ġustizzja (Id-Disa' Awla) ddikjarat it-talba għal deċiżjoni preliminari mressqa mit-Tribunale di Potenza bħala manifestament inammissibbli. Lingwa tal-kawża: il-Ġermaniż Il-kawża tħassret mir-Reġistru tal-Qorti tal-Ġustizzja permezz ta' digriet tal-Qorti tal-Ġustizzja tas-17 ta' Jannar 2020. Lingwa tal-kawża: il-Ġermaniż L-Artikolu 10(f) tar-Regolament (KE) Nru 1069/2009 għandu jiġi interpretat fis-sens li l-kategorizzazzjoni inizjali bħala materjal tal-kategorija 3 għal prodotti li joriġinaw mill-annimali jew għal ikel li jinkludi tali prodotti tintilef meta l-proċessi ta' dekompożizzjoni jew ta' deterjorament sussegwenti ta' dan il-materjal ikunu ta' riskju għas-saħħa pubblika jew tal-annimali? Id-dispożizzjoni tal-Artikolu 9(d) tar-Regolament (KE) Nru 1069/2009 għandha tiġi interpretata b'mod restrittiv fis-sens li l-materjal li tħallat ma' korpi estranji bħal serratura għandu jiġi kkategorizzat bħala materjal tal-kategorija 2 biss jekk ikun materjal li għandu jiġi pproċessat u li huwa intiż għall-għalf tal-annimali? Lingwa tal-kawża: il-Ġermaniż Fil-każ ta' risposta fl-affermattiv għall-punt (a) tal-ewwel domanda: L-Artikolu 6a tar-Regolament Nru 531/2012 għandu jiġi interpretat, f'sitwazzjoni bħal dik inkwistjoni fil-kawża prinċipali, fis-sens li t-tpaċija, barra mill-pajjiż, tal-volum ta' data kkonsmat bl-użu ta' servizzi ta' impriżi msieħba mal-volum kull xahar ta' data inkluż tat-tariffa ta' komunikazzjoni mobbli għandha tiġi kklassifikata bħala kalkolu ta' ħlas addizzjonali? Fil-każ ta' risposta fl-affermattiv għall-punti (a) u (b) tal-ewwel domanda: Dan japplika wkoll jekk, f'sitwazzjoni bħal dik inkwistjoni fil-kawża prinċipali, jintalab ħlas għal għażla ta' tariffa? Fil-każ ta' risposta fl-affermattiv għall-punt (a) tal-ewwel domanda: L-ewwel subparagrafu tal-Artikolu 6a(1) tar-Regolament Nru 531/2012 għandu jiġi interpretat, f'sitwazzjoni bħal dik inkwistjoni fil-kawża prinċipali, fis-sens li politika ta' użu ġust ("Fair Use Policy") fil-qasam ta' konsum ta' servizzi rregolati ta' roaming bl-imnut tista' tiġi prevista wkoll għall-għażla ta' tariffa bħala tali? Fil-każ ta' risposta fl-affermattiv għall-punt (a) tal-ewwel domanda u ta' risposta negattiva għall-punt (a) tat-tieni domanda: L-ewwel subparagrafu tal-Artikolu 6a(1) tar-Regolament Nru 531/2012 għandu jiġi interpretat, f'sitwazzjoni bħal dik inkwistjoni fil-kawża prinċipali, fis-sens li politika komuni ta' użu ġust ("Fair Use Policy") fil-qasam ta' konsum ta' servizzi rregolati ta' roaming bl-imnut tista' tiġi prevista kemm għat-tariffa ta' komunikazzjoni mobbli kif ukoll għat-tariffa ta' għażla, bil-konsegwenza li l-prezz bl-imnut domestiku ġenerali tat-tariffa ta' komunikazzjoni mobbli kif ukoll is-somma tal-prezz bl-imnut domestiku ġenerali tat-tariffa ta' komunikazzjoni mobbli kif ukoll l-għażla ta' tariffa għandu jifforma l-bażi tal-kalkolu ta' volum ta' data li għandu jitqiegħed għad-dispożizzjoni fil-qafas ta' politika komuni ta' użu ġust? Fil-każ ta' risposta fl-affermattiv għall-punti (a) u (c) tat-tieni domanda: Il-kunċett ta' pakkett ta' data miftuħ fis-sens tal-ewwel subparagrafu tal-Artikolu 6a(1) tar-Regolament Nru 531/2012, flimkien mal-ewwel subparagrafu tal-Artikolu 4(2) u mal-Artikolu 2(2)(c) tar-Regolament ta' Implimentazzjoni Nru 2016/2286 għandu jiġi interpretat fis-sens li tariffa ta' għażla bi ħlas għandha tkun, fiha nnifisha, ikklassifikata bħala pakkett ta' data miftuħ? Fil-każ ta' risposta fl-affermattiv għall-punt (a) tat-tielet domanda: L-istess japplika, f'sitwazzjoni bħal dik inkwistjoni fil-kawża prinċipali, meta l-għażla ta' tariffa hija mingħajr ħlas? Fil-każ ta' risposta fl-affermattiv għall-punti (a) jew (c) tat-tieni domanda u ta' risposta fin-negattiv għall-punti (a) jew (b) tat-tielet domanda: F'sitwazzjoni bħal dik inkwistjoni fil-kawża prinċipali, l-ewwel subparagrafu tal-Artikolu 6a(1) tar-Regolament Nru 531/2012, flimkien mal-ewwel subparagrafu tal-Artikolu 4(2) tar-Regolament ta' Implimentazzjoni Nru 2016/2286 għandu jiġi interpretat fis-sens li l-prezz bl-imnut domestiku ġenerali tat-tariffa ta' komunikazzjoni mobbli għandu jintuża wkoll għall-kalkolu tal-volum li għandu jitqiegħed għad-dispożizzjoni tal-klijent tar-roaming fil-kuntest ta' politika ta' użu ġust ("Fair Use Policy") li tirrigwarda unikament l-għażla ta' tariffa? Lingwa tal-kawża: l-Ispanjol Lingwa tal-kawża: il-Ġermaniż Fil-każ ta' risposta fl-affermattiv għall-ewwel domanda: L-Artikolu 5(2) tar-Regolament Nru 715/2007 għandu jiġi interpretat fis-sens li l-bżonn tat-tagħmir ta' manipulazzjoni f'termini ta' protezzjoni tal-magna minn ħsarat jew minn inċidenti u għall-funzjonament sigur tal-vettura għandu jiġi evalwat, bħala prinċipju, fid-dawl tal-livell attwali tat-teknoloġija, fis-sens ta' dak li huwa teknikament fattibbli fid-data tal-għoti tal-approvazzjoni tat-tip KE? Minbarra l-livell tat-tekonoloġija, għandhom jittieħdu inkunsiderazzjoni ċirkustanzi oħra, li jistgħu jirrendu legali tagħmir ta' manipulazzjoni minkejja li, fid-dawl biss tal-livell tat-teknoloġija fid-data rilevanti, ma hemmx "bżonn" għal dan it-tagħmir fis-sens tal-Artikolu 5(2)(a) tar-Regolament Nru 715/2007? Lingwa tal-kawża: il-Ġermaniż Fil-każ li jkun possibbli wkoll tluq minn ajruport ieħor, għandu jittieħed inkunsiderazzjoni biss il-fatt li t-tluq seħħ mhux iktar minn siegħa qabel it-tluq skedat, irrispettivament mid-distanza li jivvjaġġa l-passiġġier sal-ajruport, jew id-differenza fil-ħin għandha tiġi kkalkolata b'teħid inkunsiderazzjoni tal-vjaġġ tal-passiġġier lejn l-ajruport? Lingwa tal-kawża: l-Ispanjol It-teorija tal-unità ekonomika li tirriżulta mill-ġurisprudenza tal-Qorti tal-Ġustizzja tal-Unjoni Ewropea stess, tiġġustifika l-estensjoni tar-responsabbiltà tal-kumpannija omm lis-sussidjarja jew tali teorija tapplika biss sabiex testendi r-responsabbiltà tas-sussidjarji lill-kumpannija omm? Għall-estensjoni tal-kunċett ta' unità ekonomika fil-qasam tar-relazzjonijiet intragrupp għandhom jittieħdu inkunsiderazzjoni esklużivament fatturi ta' kontroll jew huwa wkoll possibbli li din l-estensjoni tkun ibbażata fuq kriterji oħra, b'mod partikolari l-fatt li s-sussidjarja setgħet tibbenefika mill-atti li jikkostitwixxu l-ksur? Fl-ipoteżi fejn ikun possibbli li tiġi estiża r-responsabbiltà tal-kumpannija omm lis-sussidjarja, għal liema kundizzjonijiet hija suġġetta din il-possibbiltà? Fl-ipoteżi fejn ir-risposta għad-domandi preċedenti tkun favorevoli għar-rikonoxximent tal-estensjoni tar-responsabbiltà lis-sussidjarji għal atti mwettqa mill-kumpanniji omm, leġiżlazzjoni nazzjonali bħall-Artikolu 61(2) tal-Ley de Defensa de la Competencia (Il-Liġi ta' Protezzjoni tal-Kompetizzjoni) li tipprevedi biss il-possibbiltà ta' estensjoni tar-responsabbiltà tas-sussidjarja lill-kumpannija omm u dan dejjem sakemm tkun teżisti sitwazzjoni ta' kontroll tal-kumpannija omm fuq is-sussidjarja, hija kompatibbli ma' din il-ġurisprudenza tal-qrati tal-Unjoni Ewropea? Lingwa tal-kawża: il-Ġermaniż Fil-każ ta' risposta fl-affermattiv għall-ewwel domanda: l-evalwazzjoni tal-kwistjoni dwar jekk theddid f'dan is-sens iseħħx għandha tkun ibbażata fuq teħid inkunsiderazzjoni globali taċ-ċirkustanzi kollha tal-każ? Fil-każ ta' risposta fin-negattiv, liema rekwiżiti oħra tad-dritt tal-Unjoni japplikaw għal din l-evalwazzjoni? Lingwa tal-kawża: il-Ġermaniż Lingwa tal-kawża: it-Taljan Lingwa tal-kawża: is-Slovakk Fil-każ ta' risposta affermattiva għall-ewwel domanda, l-Artikolu 4(2) tad-deċiżjoni qafas għandu jiġi interpretat fis-sens li, anki fis-sitwazzjoni prevista fl-Artikolu 4(1)(a) tad-Deċiżjoni Qafas 2008/909, l-awtorità kompetenti tal-Istat emittenti għandha, qabel ma tibgħat is-sentenza u ċ-ċertifikat, tkun ċerta li l-infurzar tal-kundanna mill-Istat ta' eżekuzzjoni jkun ser jikkontribwixxi sabiex jintlaħaq l-għan li tiġi ffaċilitata r-riabilitazzjoni soċjali tal-persuna kkundannata u li hija għandha tindika wkoll, fil-punt 4 tat-taqsima (d) taċ-ċertifikat, l-informazzjoni miġbura f'dan ir-rigward, b'mod partikolari meta l-persuna kkundannata tallega, fl-osservazzjonijiet tagħha previsti fl-Artikolu 6(3) tad-Deċiżjoni Qafas, li għandha rabtiet familjari, soċjali jew professjonali konkreti f'dan l-Istat Membru? Fil-każ ta' risposta affermattiva għall-ewwel domanda, l-Artikolu 9(1)(b) tad-Deċiżjoni Qafas 2008/909/ĠAI għandu jiġi interpretat fis-sens li jkun hemm raġuni għal nuqqas ta' rikonoxximent u nuqqas ta' infurzar ta' sentenza anki meta, fis-sitwazzjoni prevista fl-Artikolu 4(1)(a) tad-Deċiżjoni Qafas, l-eżistenza ta' rabtiet familjari, soċjali, professjonali jew oħrajn, li jippermettu li jiġi preżunt b'mod raġonevoli li l-infurzar tal-kundanna fl-Istat tal-eżekuzzjoni jista' jiffaċilita r-riabilitazzjoni soċjali tal-persuna kkundannata, ma tiġix ipprovata minkejja l-konsultazzjoni mwettqa b'applikazzjoni tal-paragrafu 3 tal-imsemmi artikolu u t-trażmissjoni potenzjali ta' informazzjoni oħra neċessarja? Lingwa tal-kawża: il-Ġermaniż Il-kunċett ta' "stabbiliment permanenti" għandu jiġi interpretat fis-sens li tali stabbiliment għandu dejjem ikollu riżorsi umani u tekniċi u li, għaldaqstant, il-fornitur ta' servizz għandu neċessarjament ikollu, f'dan l-istabbiliment, persunal proprju tiegħu, jew inkella, fil-każ speċifiku tal-kiri taxxabbli ta' proprjetà immobbli li tinsab fit-territorju nazzjonali, li jikkostitwixxi biss provvista passiva li permezz tagħha l-fornitur jawtorizza lil terz jagħmel xi ħaġa li huwa ma jkunx jista' jagħmel mingħajr din l-awtorizzazzjoni (Duldungsleistung), din il-proprjetà immobbli tista' titqies bħala "stabbiliment permanenti" anki fl-assenza ta' riżorsi umani? Lingwa tal-kawża: l-Ingliż L-appellanti titlob li l-Qorti tal-Ġustizzja jogħġobha: tannulla d-Deċiżjoni tal-Kummissjoni (UE) 2018/556 tal-25 ta' Awwissu 2017 dwar l-Għajnuna mill-Istat SA.35356 (2013/C) (l-ex 2013/NN, l-ex 2012/N) implimentata mill-Polonja għal Autostrada Wielkopolska S.A. jew, sussidjarjament, tibgħat il-kawża lura quddiem il-Qorti Ġenerali; fi kwalunkwe każ, tikkundanna lill-Kummissjoni għall-ispejjeż tal-proċedura tal-appell u tal-proċedura fil-kawża T-778/17 quddiem il-Qorti Ġenerali. Insostenn tal-appell tagħha, l-appellanti tinvoka l-erba' aggravji li ġejjin: Lingwa tal-kawża: l-Ingliż L-appellanti jitolbu li l-Qorti tal-Ġustizzja jogħġobha: tannulla l-punt 1) tad-dispożittiv tad-digriet appellat; tannulla l-punt 2) tad-dispożittiv tad-digriet appellat u tikkundanna lis-SRB jbati, minbarra l-ispejjeż tiegħu, l-ispejjeż sostnuti mill-appellanti fil-proċeduri fl-ewwel istanza u f'dan l-appell; u Bit-tieni aggravju tagħhom, l-appellanti jsostnu li, fi kwalunkwe każ, il-Qorti Ġenerali wettqet żball ta' liġi meta kkonkludiet li l-appellanti ma kellhomx id-dritt li jiksbu kumpens taħt l-Artikolu 20(12)(a) tar-Regolament Nru 806/2014, u b'hekk interpretat b'mod żbaljat din id-dispożizzjoni u kisret il-prinċipju ta' nondiskriminazzjoni. L-applikanti jissottomettu li, fil-kuntest ta' riżoluzzjoni bankarja, l-Artikolu 20 (12)(a) għandu jinkludi ċirkustanzi fejn l-istrumenti kapitali rilevanti (jiġifieri l-obbligazzjonijiet AT 1 u T2), kemm jekk ikunu ġew iddeprezzati b'100 % (bħal f'dan il-każ) kemm jekk ġew iddeprezzati taħt l-Artikolu 22(1) tar-Regolament Nru 806/2014 jew taħt l-għodda ta' rikapitalizazzjoni interna, għal żewġ raġunijiet. L-ewwel nett, dan l-approċċ huwa konsistenti mal-fatt li 100 % "rikapitalizazzjoni interna" u 100 % "deprezzament"/"konverżjoni" ta' obbligazzjonijiet AT1 u T2 huma effettivament u essenzjalment l-istess ħaġa (bl-istess effetti ekonomiċi), billi t-tnejn li huma jnaqqsu d-dejn li l-bank għandu lill-kredituri tiegħu, jew jikkonertuhom f'ishma. It-tieni nett, ikun diskriminatorju u paradossali għall-kredituri jew l-azzjonisti li l-istrumenti tagħhom ta' dejn kienu kkonvertiti skont l-Artikolu 22(1) tar-Regolament Nru 806/2014 ma jistgħux jiksbu kumpens, waqt li dawk suġġetti għal rikapitalizzazzjonmi interna taħt l-Artikolu 27 tar-Regolament Nru 806/2014 jistgħu jiksbu kumpens, billi: 1) il-mekkaniżmu legali u l-effett prattiku ta' deprezzament u konverżjoni taħt l-Artikolu 21 tar-Regolament Nru 806/2014 u dak ta' rikapitalizzazzjonmi interna taħt l-Artikolu 27 tar-Regolament Nru 806/2014 huma l-istess, u 2) iż-żewġ miżuri kienu bbażati fuq l-istess valutazzjoni proviżorja. Lingwa tal-kawża: l-Ispanjol L-appellanti titlob li l-Qorti tal-Ġustizzja jogħġobha: tilqa' dan l-appell u tannulla d-digriet tal-24 ta' Ottubru 2019, Liaño Reig vs SRB (T-557/17, mhux ippubblikat, EU:T:2019:771) fir-rigward tad-dikjarazzjoni ta' inammissibbiltà tar-rikors ippreżentat mir-rikorrenti quddiem il-Qorti Ġenerali u tal-impożizzjoni fuq ir-rikorrenti tal-ispejjeż tas-SRB fil-punti (1) u (3), rispettivament, tad-dispożittiv tad-digriet; skont l-ewwel paragrafu tal-Artikolu 61 tal-Istatut tal-Qorti tal-Ġustizzja tal-Unjoni Ewropea, tiddeċiedi b'mod definittiv it-tilwima suġġett tar-rikors ippreżentat mir-rikorrenti quddiem il-Qorti Ġenerali fil-kawża msemmija iktar 'il fuq, u tilqa' t-talbiet kollha tagħha esposti fir-rikors ippreżentat quddiem il-Qorti Ġenerali, jekk tqis li din it-tilwima qiegħda fi stat li tiġi deċiża jew, jekk le, tibgħat il-kawża lura quddiem il-Qorti Ġenerali sabiex din tagħti deċiżjoni, u tirriżerva d-deċiżjoni fuq l-ispejjeż. L-argument invokat fil-punt 40 tad-digriet ikkontestat huwa vvizzjat b'nuqqas ta' motivazzjoni. Il-konstatazzjoni invokata fil-punt 40 tad-digriet ikkontestat hija żbaljata u infondata għaliex ma tiħux inkunsiderazzjoni tad-data dwar l-ammonti tal-istrumenti finanzjarji tal-kategorija 2 li għalihom jirreferi l-Artikolu 6(1)(d) tad-Deċiżjoni ta' riżoluzzjoni u mibdula f'azzjonijiet ta' Banco Popular. Id-digriet ikkontestat ma jiħux inkunsiderazzjoni tal-ġurisprudenza tal-Qorti tal-Ġustizzja dwar il-fatt li l-modifika tas-sustanza tal-att għandha tiġi evalwata abbażi ta' kriterju oġġettiv. Il-punti 30 u 35 tad-digriet ikkontestat huma vvizzjati b'nuqqas ta' motivazzjoni dwar l-allegata neċessità ta' konverżjoni tal-istrumenti finanzjarji kollha tal-kategorija 2 bħala prerekwiżit meħtieġ għall-eżekuzzjoni tal-għodda ta' riżoluzzjoni li tikkonsisti fil-bejgħ tan-negozju. Id-digriet ikkontestat jagħmel żball ta' liġi meta jibbaża fuq l-offerta ta' xiri ppreżentata minn Banco de Santander, li ma tagħmilx parti mid-dokumenti fil-proċess. Id-digriet ikkontestat għandu żball ta' liġi għaliex ma jiħux inkunsiderazzjoni, fil-punti 31 u 32 tiegħu, l-allegazzjonijiet tar-rikorrenti dwar l-effiċjenza tal-valutazzjoni 2 u ma jivvalutax id-dokumenti fil-proċess li jakkreditaw dawn l-allegazzjonijiet. Il-punt 42 tad-digriet ikkontestat għandu żball ta' liġi għal nuqqas ta' motivazzjoni. Id-digriet ikkontestat jinjora l-allegazzjoni tar-rikorrenti dwar l-applikazzjoni tal-Artikolu 21(1)(c) tar-Regolament Nru 806/2014 dwar l-osservanza tar-rekwiżit ta' separabbiltà, u għalhekk il-motivazzjoni fil-punt 42 tad-digriet ikkontestat hija żbaljata. Id-digriet ikkontestat fil-punti 48 u 51 għandu żball ta' evalwazzjoni tal-allegazzjonijiet magħmula mir-rikorrenti. Il-punti 45 u 46 tad-digriet ikkontestat għandhom żball ta' liġi għaliex japplikaw indebitament fir-rigward tal-Bonds BPEF il-prinċipju ġenerali ta' riżoluzzjoni stabbilit fl-Artikolu 15(1)(f) tar-Regolament. Id-digriet fil-punti 44 sa 46 u 51 għandu żball ta' liġi għaliex japplika b'mod żbaljat fir-rigward tal-Bonds BPEF il-prinċipju ta' ugwaljanza fit-trattament u għandu barra minn hekk motivazzjoni żbaljata. Id-digriet ikkontestat (fil-punt 55) jimmotiva l-inammissibbiltà tat-talba għall-annullament tal-valutazzjonijiet 1 u 2 biss fuq l-inammissibbiltà tat-talba għall-annullament parzjali tad-Deċiżjoni ta' riżoluzzjoni magħmula mir-rikorrenti. Id-digriet ikkontestat (fil-punt 66) jimmotiva l-inammissibbiltà tat-talba għal kumpens magħmula mir-rikorrenti biss fuq l-inammissibbiltà tat-talba għall-annullament tal-konverżjoni tal-Bonds BPEF f'azzjonijiet ta' Banco Popular. Lingwa tal-kawża: l-Estonjan L-Artikoli 2 u 46 tad-Direttiva 2004/18 meta kkunsidrati flimkien, għandhom jiġu interpretati bħala li jipprekludu l-awtorità kontraenti, fil-każ ta' kuntratt pubbliku għall-provvista ta' għajnuna ta' ikel li taqbeż il-limitu internazzjonali, milli tistabbilixxi kriterju ta' għażla għall-offerenti li jeħtieġ li l-offerenti kollha, irrispettivament mill-post tal-attività preċedenti tagħhom, li jkollhom, fil-mument li tiġi ppreżentata l-offerta, awtorizzazzjoni għall-operat jew reġistrazzjoni fil-pajjiż li fih tingħata l-għajnuna ta' ikel alimentari, anki jekk l-offerent ma kienx attiv preċedentement f'dak l-Istat Membru? Fil-każ li d-domanda preċedenti tingħata risposta fl-affermattiv: L-Artikoli 2 u 46 tad-Direttiva 2004/18 għandhom jitqiesu bħala dispożizzjonijiet daqshekk ċari li l-prinċipju ta' protezzjoni tal-aspettattivi leġittimi ma jistax jiġi invokat fil-konfront tagħhom? L-Artikoli 2 u 46 tad-Direttiva 2004/18 għandhom jiġu interpretati fis-sens li f'sitwazzjoni li fiha l-awtorità kontraenti, fil-kuntest ta' sejħa pubblika għal offerti għall-għajnuna ta' ikel, titlob lill-offerenti, skont il-liġi dwar l-għajnuna ta' ikel, li jkollhom awtorizzazzjoni għall-operat fil-mument li tiġi ppreżentata l-offerta, jista' jitqies bħala ksur manifest tad-dispożizzjonijiet applikabbli, bħala negliġenza jew bħala irregolarità li tipprekludi li l-prinċipju ta' protezzjoni tal-aspettattivi leġittimu jiġi invokat? Lingwa tal-kawża: il-Ġermaniż Lingwa tal-kawża: il-Franċiż Fil-każ ta' risposta fl-affermattiv, għandhom barra minn hekk jiġu ssodisfatti l-kundizzjonijiet tal-Artikolu 6 tad-Direttiva jew kundizzjonijiet oħra? Lingwa tal-kawża: l-Isvediż Ir-rikorrenti titlob li l-Qorti tal-Ġustizzja jogħġobha: tikkonstata li, billi ma żgurax li, qabel ma jiġi skarikat, l-ilma urban mormi provenjenti mill-agglomerazzjonijiet ta' Lycksele, ta' Malå, ta' Mockfjärd, ta' Pajala, ta' Robertsfors u ta' Tänndalen jkun suġġett għal trattament sekondarju jew għal trattament ekwivalenti, konformement mar-rekwiżiti tad-Direttiva 91/271/KEE, ir-Renju tal-Isvezja naqas milli jwettaq l-obbligi tiegħu taħt l-Artikolu 4 ta' din id-direttiva, moqri mal-Artikoli 10 u 15 tagħha; tikkonstata li, billi ma żgurax li, qabel ma jiġi skarikat, l-ilma urban mormi provenjenti minn agglomerazzjonijiet ta' Borås, ta' Skoghall, ta' Habo u ta' Töreboda jkun suġġett għal trattament iktar strett minn dak deskritt fl-Artikolu 4 tad-Direttiva 91/271/KEE u dan konformement mar-rekwiżiti tiegħu, ir-Renju tal-Isvezja naqas milli jwettaq l-obbligi tiegħu taħt l-Artikou 5 ta' din id-direttiva, moqri flimkien mal-Artikoli 10 u 15 tiegħu; tikkundanna lir-Renju tal-Isvezja għall-ispejjeż. L-Artikolu 4(1) tad-Direttiva 91/271/KEE jipprovdi li l-Istati Membri għandhom jiżguraw li l-ilma urban mormi provenjenti minn agglomerazzjoniijet ta' ċertu daqs ikun suġġett għal trattament sekondarju jew għal trattament ekwivalenti qabel ma jiġi skarikat. Skont l-Artikolu 5 ta' din id-direttiva, l-Istati Membri għandhom jiżguraw ukoll li l-ilma urban mormi provenjenti minn agglomerazzjoniijet ta' ċertu daqs ikun suġġett għal trattament iktar strett minn dak li huwa deskritt fl-Artikolu 4 qabel ma jiġi skarikat f'żoni sensittivi. L-Artikolu 4(3) tad-Direttiva, moqri flimkien mal-punt B.2 u t-Tabella 1 tal-Anness 1 – kif ukoll l-Artikolu 5(3) tiegħu, moqri flimkien mal-punt B.3 u t-Tabella 2 tal-Anness I, meta l-ilma urban mormi li jkun ġie skarikat provenjenti minn agglomerazzjonijiet li għandhom ekwivalenti ta' popolazzjoni ta' iktar minn 10 000 – jistabbilixxi l-kriterji dwar l-iskariki ta' ilma mormi ttrattat (iktar 'il quddiem il-"kriterji dwar l-iskariki"). Għal dak li huwa rilevanti f'dan il-każ, dawn il-kriterji jiffissaw valuri-limitu tal-konċentrazzjoni tat-talba bijokimika f'ossiġenu (TBO), tat-talba kimika f'ossiġenu (TKO) kif ukoll skarikar ta' nitroġenu. L-Artikolu 15 tad-Direttiva, moqri flimkien mal-punt D tal-Anness I jistabbilixxi r-rekwiżiti fil-qasam ta' monitoraġġ u ta' evalwazzjoni tal-osservanza ta' kriterji relatati mal-iskariki. Dawn ir-rekwiżiti jippreċiżaw in-numru u frekwenzi annwali ta' ġbir ta' kampjuni (iktar 'il quddiem ir-"rekwiżiti fil-qasam ta' kontroll"). L-Artikolu 10 tad-Direttiva jindika r-rekwiżiti fil-qasam ta' ppjanar, ta' bini, ta' tħaddim u ta' żamma ta' impjanti tat-trattament mibnija sabiex jissodisfaw il-kriterji dwar l-iskariki. Wara evalwazzjoni ta' informazzjoni kkomunikata mill-Isvezja, il-Kummissjoni hija tal-fehma li, f'dak li jikkonċerna sitt agglomerazzjonijiet, l-Isvezja ma tikkonformax mal-kriterji tal-Artikolu 4 tad-Direttiva, moqri mal-Artikoli 10 u 15 tagħha, peress li ma tissodisfax il-kriterji dwar l-iskariki u/jew ir-rekwiżiti fil-qasam ta' kontroll. Wara evalwazzjoni tal-informazzjoni kkomunikata mill-Isvezja, il-Kummissjoni hija wkoll tal-fehma li, f'dak li jikkonċerna erba' agglomerazzjoniiet oħra, l-Isvezja ma tikkonformax ruħha mar-rekwiżiti tal-Artikolu 5 tad-Direttiva, moqri flimkien mal-Artikoli 10 u 15 tagħha, peress li ma tissodisfax ir-rekwiżiti relatati mal-iskariki. L-Isvezja tafferma li, f'dak li jikkonċerna tnejn minn dawn l-agglomerazzjoniijet, huma ssodisfatti r-rekwiżiti relatati mal-iskariki ta' nitroġenu permezz ta' ritenzjoni naturali. Iżda l-Isvezja ma kkomunikatx lill-Kummissjoni l-informazzjoni neċessarja sabiex tevalwa l-eżattezza tal-allegazzjonijiet tal-Isvezja dwar l-importanza tar-ritenzjoni naturali u dwar l-osservanza tar-rekwiżiti tad-Direttiva fil-qasam ta' eliminazzjoni tan-nitroġenu fuq dan il-bażi. Il-Kummissjoni għalhekk hija tal-fehma li l-Isvezja kisret il-prinċipju ta' kooperazzjoni leali stabbilit fl-Artikolu 4(3) TUE. Lingwa tal-kawża: il-Grieg Ir-rikorrenti titlob li l-Qorti tal-Ġustizzja jogħġobha: tiddikjara li, billi naqset milli tieħu l-miżuri kollha neċessarji sabiex teżegwixxi s-sentenza tal-Qorti tal-Ġustizzja tad-9 ta' Novembru 2017 fil-Kawża C-481/16 Il-Kummissjoni vs Il-Greċja EU:C:2017:845, ir-Repubblika Ellenika naqset milli twettaq l-obbligi tagħha riżultanti minn dik is-sentenza u l-obbligi tagħha taħt l-Artikolu 260(1) TFEU, tordna lir-Repubblika Ellenika tħallas lill-Kummissjoni pagamenti ta' penalità ta' EUR 26 697,89 għal kull jum ta' dewmien fl-eżekuzzjoni tas-sentenza tal-Qorti tal-Ġustizzja tad-9 ta' Novembru 2017 fil-Kawża C-481/16, għall-perijodu mid-data li fiha tingħata s-sentenza fil-kawża preżenti sad-data li fiha s-sentenza tad-9 ta' Novembru 2017 tkun ġiet totalment eżegwita, tordna lir-Repubblika Ellenika tħallas lill-Kummissjoni somma f'daqqa, li l-ammont tagħha jirriżulta mill-multiplikazzjoni tal-ammont ta' EUR 3 709,23 kull jum bin-numru ta' ġranet li jkunu għaddew mill-għoti tas-sentenza tad-9 ta' Novembru 2017 sad-data tal-għoti tas-sentenza fil-kawża preżenti. tikkundanna lir-Repubblika Ellenika għall-ispejjeż. Skont id-deċiżjoni tal-Kummissjoni Ewropea tas-27 ta' Marzu 2014 fil-Każ SA.34572, ir-Repubblika Ellenika kellha tirkupra, fi żmien erba' xhur, l-għajnuna inkompatibbli mogħtija lil Larco u tinforma lill-Kummissjoni, b'mod suffiċjenti fil-liġi, li ħadet il-miżuri neċessarji għal dak il-għan. L-għajnuna kienet tikkonsisti f'garanziji mill-Istat lil Larco għall-2008, l-2010 u l-2011 u f'parteċipazzjoni pubblika fiż-żieda kapitali tal-kumpanija fl-2009. Fit-2 ta' Settembru 2016, il-Kummissjoni ppreżentat rikors quddiem il-Qorti tal-Ġustizzja intiż għall-ksur tal-Artikolu 108(2) TFEU (Kawża C-481/16). Il-Qorti tal-Ġustizzja ddeċidiet, fid-9 ta' Novembru 2017, li billi naqset milli tadotta, fit-terminu stabbilit, il-miżuri kollha neċessarji sabiex timplimenta d-deċiżjoni tal-Kummissjoni u billi naqset milli tinforma lill-Kummissjoni bil-miżuri adottati wara din id-deċiżjoni, ir-Repubblika Ellenika naqset milli twettaq l-obbligi tagħha taħt l-Artikoli 3 sa 5 ta' dik id-deċizjoni u taħt it-Trattat dwar il-Funzjonament tal-Unjoni Ewropea. Billi naqset milli tieħu l-miżuri sabiex teżegwixxi s-sentenza tal-Qorti tal-Ġustizzja tad-9 ta' Novembru 2017, ir-Repubblika Ellenika naqset milli twettaq l-obbligi tagħha taħt id-deċiżjoni u l-Article 260(1) tat-Trattat dwar il-Funzjonament tal-Unjoni Ewropea. Lingwa tal-kawża: il-Ġermaniż Ir-rikorrenti titlob li l-Qorti tal-Ġustizzja jogħġobha: tikkundanna lir-Repubblika Federali tal-Ġermanja għall-ispejjeż. L-ewwel motiv, ibbażat fuq ksur tal-Artikolu 296(1) tad-Direttiva 2006/112/KE Bl-ewwel motiv tagħha, il-Kummissjoni ssostni li r-Repubblika Federali tal-Ġermanja, billi applikat l-iskema b'rata fissa għall-bdiewa kollha, indipendentement minn eventwali diffikultajiet ikkawżati lill-bdiewa meta tiġi applikata l-iskema normali dwar il-VAT jew l-iskema speċjali għal impriżi żgħar, naqset milli twettaq l-obbligi tagħha taħt l-Artikolu 296 tad-Direttiva 2006/112. L-Artikolu 296 tad-Direttiva 2006/112 jeżiġi distinzjoni xierqa tal-bdiewa li jistgħu jibbenefikaw mill-iskema b'rata fissa. Għaldaqstant, sabiex jibbenefikaw minn din l-iskema, il-bdiewa għandhom jiltaqgħu ma' diffikultajiet fl-applikazzjoni tal-iskema normali dwar il-VAT jew tal-iskema speċjali taħt il-Kapitolu 1. Ir-Repubblika Federali tal-Ġermanja naqset milli twettaq tali selezzjoni kkwalifikata tal-bdiewa li jistgħu jibbenefikaw minn din l-iskema. Bit-tieni motiv tagħha, il-Kummissjoni ssostni li r-Repubblika Federali tal-Ġermanja kisret l-Artikolu 299 tad-Direttiva 2006/112 sa fejn ir-rata tat-taxxa ta' kumpens b'rata fissa stabbilita minnha twassal għal eċċess strutturali fil-kumpens tat-taxxa tal-input effettivament imħallsa mill-bdiewa b'rata fissa. Fil-kalkolu, is-servizzi tal-agrikoltura pprovduti minn kuntratturi kummerċjali jitnaqqsu mid-dħul mill-bejgħ tas-settur agrikolu kollu, minn naħa, filwaqt li biss it-taxxa tal-input dovuta mill-bdiewa li huma suġġetti għall-iskema normali dwar il-VAT, u mhux it-taxxa tal-input dovuta mill-kuntratturi kummerċjali, titnaqqas mit-taxxa tal-input tas-settur agrikolu kollu, min-naħa l-oħra. Dan iwassal għal eċċess strutturali fil-kumpens dovut għar-rimbors tat-taxxa tal-input b'rata fissa tal-bdiewa b'rata fissa. Lingwa tal-kawża: l-Ingliż Talba bbażata fuq l-Artikoli 278 u 279 TFUE u intiża għas-sospensjoni tal-eżekuzzjoni tad-deċiżjoni tad-direttur taċ-Ċentru Satellitari tal-Unjoni Ewropea tat-3 ta' Lulju 2019 li jerġa' jiftaħ investigazzjoni amministrattiva kontra KF. It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: il-Pollakk Ir-rikorrenti titlob li l-Qorti Ġenerali jogħġobha: tannulla d-Deċiżjoni tal-Kummissjoni ARES (2019) 6103796 tat-3 ta' Ottubru 2019 fir-rigward tal-istadju li tinsab fih l-inklużjoni fir-Reġistru konformement mar-Regolament ta' Implimentazzjoni tal-Kummissjoni (UE) 2019/661, Registry ID 9920, u l-inklużjoni mill-ġdid tal-impriża fir-Reġistru; tikkundanna lill-Kummissjoni għall-ispejjeż, tilqa' bħala prova l-ittra tat-23 ta' Ottubru 2019. Insostenn tar-rikors tagħha, ir-rikorrenti tinvoka motiv wieħed. Hija tinvoka l-ksur, min-naħa tal-konvenuta, tal-Artikolu 17 tar-Regolament Nru 517/2014 flimkien mal-Artikolu 6 tar-Regolament ta' Implimentazzjoni 2019/661, billi annullat b'mod infondat l-inklużjoni fir-Reġistru tal-impriża rikorrenti tal-idrofluworokarburi (HFCs). Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tordna lill-konvenuta tħallas EUR 1 680 681,82 flimkien mal-interessi fl-ammont ta' EUR 76 552,60 lir-rikorrenti; tikkundanna lill-konvenuta għall-ispejjeż. Insostenn tar-rikors tagħha, ir-rikorrenti tinvoka tliet motivi. L-ewwel motiv ibbażat fuq l-obbligu tal-konvenuta li tirrimborsa l-ispejjeż eliġibbli. Ir-rikorrenti kienet tipprodi s-servizzi tagħha taħt is-Sitt u s-Seba' Programm Qafas. Bejn l-1 ta' Awwissu 2015 u t-30 ta' April 2016, ir-rikorrenti kienet qiegħda taħdem fuq total ta' 37 proġett ta' riċerka. Mill-1 ta' Mejju 2016 sat-30 ta' Ġunju 2016, ir-rikorrenti provdiet is-servizzi tagħha f'total ta' 38 proġett ta' riċerka. L-ispejjeż kollha sostnuti matul dawn il-perijodi jissodisfaw il-kriterji għall-eliġibbiltà stabbiliti fil-ftehimiet ta' għotja konklużi bejn il-partijiet (Artikolu II.14.1). Dawn l-ispejjeż għadhom ma ġewx irrimborsati mill-konvenuta. Il-konvenuta għandha l-obbligu li tirrimborshom skont il-ftehimiet ta' għotja. It-tieni motiv ibbażat fuq fuq il-fatt li l-kumpensi għall-perijodu minn Awwissu 2015 sa April 2016 huma ineffettivi. It-tielet motiv ibbażat fuq il-fatt li l-kumpensi huma ineffettivi matul il-proċedura preliminari ta' insolvenza (minn Mejju sa Ġunju 2016). Il-kumpensi tal-konvenuta matul il-perijodu minn Mejju sa Ġunju 2016 huma ineffettivi b'riżultat tat-tielet sentenza tal-Artikolu 96(1) tal-InsO, moqrija flimkien mal-punt 2 tal-Artikolu 130(1) tal-InsO. It-tielet sentenza tal-Artikolu 96(1) tal-InsO tipprevedi li tali kumpensi huma ineffettivi f'insolvenza fil-każ li dawn ikunu ġew iddikjarati qabel ftuħ il-proċedura ta' insolvenza jew wara dan il-ftuħ meta d-dritt għal kumpens ikun inkiseb b'mod li jista' jiġi annullat. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tiddikjara ineżistenti t-talba kuntrattwali tal-konvenuta kif stipulata fl-ittra tat-13 ta' Novembru 2019 (ref. Ares (2019)6993009), iddatata t-12 ta' Novembru 2019, u f'sitt noti ta' debitu maħruġa mill-konvenuta flimkien ma' ittra ta' trażmissjoni, għall-ammont totali ta' EUR 180 893,90 li jinkludi l-ammont prinċipali li jammonta għal EUR 164 449, u EUR 16 444,90 bħala kumpens għad-danni; u, konsegwentement: tiddikjara li l-ispejjeż tal-persunal li huma s-suġġett tar-rikors jikkostitwixxu spejjeż eliġibbli pagabbli mill-konvenuta; tikkundanna lill-konvenuta tħallas lir-rikorrenti l-ammont ta' EUR 180 893,90, miżjuda b'interessi moratorji legali taħt id-dritt Belġjan ta' 8 % fis-sena, mill-24 ta' Diċembru 2019 sal-ħlas tal-ammont prinċipali; u sussidjarjament, sa fejn l-ittra tal-konvenuta tat-13 ta' Novembru 2019 (ref. Ares (2019)6993009) tikkostitwixxi att li jista' jiġi kkontestat, tannulla d-deċiżjoni tal-Kummissjoni li tinsab f'din l-ittra; fi kwalunkwe każ, tikkundanna lill-konvenuta għall-ispejjeż. Insostenn tar-rikors tagħha, ir-rikorrenti tinvoka l-motivi li ġejjin: L-ewwel motiv prinċipali, ibbażat fuq il-ksur tal-kuntratt: ksur tal-Artikolu II.14(1)(a) u (b), moqrija flimkien mal-Artikoli II.6(6), II.22(6) u II.24(1) tal-Annessi II għall-Ftehimiet ta' Għotja Nri 248577-C2POWER, 257626-ACROPOLIS u 215669-EUWB. It-tieni motiv prinċipali, ibbażat fuq il-ksur tad-dritt applikabbli, jiġifieri d-dritt Belġjan: ksur tal-Artikoli 1134, 1135 u 1315 tal-Kodiċi Ċivili Belġjan. Ir-raba' motiv prinċipali, li jallega li l-konvenuta għandha tħallas interessi moratorji abbażi ta' prinċipju ġenerali tad-dritt tal-Unjoni dwar l-interessi moratorji u taħt id-dritt Belġjan. Il-ħames motiv prinċipali, ibbażat fuq il-ksur tal-prinċipju tal-aspettattivi leġittimi sa fejn il-konvenuta tat garanziji preċiżi u inkundizzjonali li ġew miksura. Is-sitt motiv prinċipali, dwar l-ispejjeż, li jitlob li l-konvenuta tiġi kkundannata għall-ispejjeż, bħala parti li titlef. L-ewwel motiv imqajjem sussidjarjament, ibbażat fuq il-ksur tad-drittijiet tad-difiża sa fejn il-konvenuta ma pproduċietx provi u ma semgħetx lir-rikorrenti. It-tieni motiv imqajjem sussidjarjament, ibbażat fuq żball manifest ta' evalwazzjoni sa fejn il-konvenuta wettqet żbalji ta' fatt u ma pproduċietx grupp ta' provi konkordanti. It-tielet motiv imqajjem sussidjarjament, ibbażat fuq il-ksur tal-obbligu ta' motivazzjoni sa fejn il-konvenuta ma esponietx il-motivi tagħha u rrifjutat li tispjega l-pożizzjoni tagħha. Ir-raba' motiv imqajjem sussidjarjament, ibbażat fuq il-ksur tal-prinċipju ta' aspettattivi leġittimi sa fejn il-konvenuta tat garanziji preċiżi u inkundizzjonali li ma ġewx osservati. Il-ħames motiv imqajjem sussidjarjament, dwar l-ispejjeż, li jitlob li l-konvenuta tiġi kkundannata għall-ispejjeż, bħala parti li titlef. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: alternattivament, tannulla d-deċiżjoni tal-konvenut tal-5 ta' Diċembru 2019 li tagħti Lot 15 b'konnessjoni mal-proċedura tal-għoti tal-kuntratt TRA/EU19/2019 lil operatur ekonomiku wieħed biss; u, tikkundanna lill-konvenut ibati l-ispejjeż. Insostenn tar-rikors tagħha, ir-rikorrenti tinvoka tliet motivi. L-ewwel motiv, ibbażat fuq li d-deċiżjoni tal-konvenut tat-28 ta' Ottubru 2019 li tiċħad l-offerta tar-rikorrenti mressqa għal-Lott 15 b'rabta mal-proċedura tal-għoti tal-kuntratt TRA/UE19/2019 kienet allegatament illegali peress li hija bbażata fuq determinazzjoni żbaljata tal-fatti, jiġifieri, li l-format tal-fajl ".doc" ma ssodisfax l-ispeċifikazzjonijiet tad-dokumenti tal-għoti ta' kuntratt fuq il-bażi li: li d-dokumenti tal-għoti tal-kuntratt ma ġewx abbozzati f'termini preċiżi u inekwivoki ċari biżżejjed; u/jew li l-format tal-fajl ".doc" huwa funzjonalment ekwivalenti għall-format tal-fajl ".docx". It-tieni motiv, ibbażat fuq li d-deċiżjoni tal-konvenut tat-28 ta' Ottubru 2019 li tiċħad l-offerta tar-rikorrenti mressqa għal-Lott 15 b'rabta mal-proċedura tal-għoti tal-kuntratt TRA/UE19/2019 allegatament kienet illegali fuq il-bażi li: It-tielet motiv, ibbażat fuq li d-deċiżjoni tal-konvenut tal-5 ta' Diċembru 2019 li tagħti l-Lott 15 relatata mal-proċedura tal-għoti tal-kuntratt TRA/EU19/2019 lil operatur ekonomiku wieħed allegatament kienet tikser il-liġi fuq il-bażi li din tmur kontra l-prinċipji ġenerali tad-dritt tal-Unjoni, inkluż l-għoti ta' kuntratti pubbliċi u tmur kontra l-ispeċifikazzjonijiet tal-proċedura tal-għoti tal-kuntratt. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tannulla d-deċiżjoni tad-Diviżjoni tal-Oppożizzjoni; tikkundanna lill-EUIPO għall-ispejjeż. Ksur tal-Artikolu 42(3) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill Lingwa tal-kawża: il-Franċiż Ir-rikorrenti jitolbu li l-Qorti Ġenerali jogħġobha: tiddikjara dan ir-rikors ammissibbli u fondat; tannulla d-deċiżjonijiet ikkontestati u tfakkar lill-konvenut, hekk kif meħtieġ, dwar l-obbligu tiegħu li jislet il-konsegwenzi kollha ta' dan fir-rigward tar-rikorrenti, skont l-Artikolu 266 TFUE, partikolarment f'termini ta' remunerazzjoni u ta' promozzjoni; tikkundanna lill-konvenut għall-ispejjeż kollha. Insostenn tar-rikors tagħhom, kontra d-deċiżjonijiet tal-21 ta' Ġunju 2019 li bihom il-Parlament rispettivament imponilhom sanzjoni dixxiplinarja għad-demozzjoni ta' erba gradi u ta' żewġ gradi, ir-rikorrenti jinvokaw ħames motivi. L-ewwel motiv huwa bbażat fuq ksur tad-dritt għal smigħ minħabba li r-rikorrenti ma nstemgħux mill-awtorità kompetenti. It-tieni motiv huwa bbażat fuq ksur tad-drittijiet tad-difiża u tal-prinċipju ta' amministrazzjoni tajba. It-tielet motiv huwa bbażat fuq irregolaritajiet fl-atti preparatorji għad-deċiżjonijiet ikkontestati. Ir-rikorrenti jallegaw f'dan ir-rigward l-irregolarità tar-rapport ta' investigazzjoni tal-Uffiċċju Ewropew ta' kontra l-Frodi (OLAF) u tal-opinjoni tal-Bord tad-Dixxiplina. Ir-raba' motiv huwa bbażat fuq ksur tal-Artikoli 4 u 16 tal-Anness IX tar-Regolament tal-Persunal tal-Unjoni Ewropea (iktar 'il quddiem ir-"Regolamenti tal-Persunal") u tal-prinċipji tal-allokazzjoni ta' poteri u ta' awtonomija proċedurali Stati Membri. Ir-rikorrenti jsostnu li l-Bord tad-Dixxiplina u l-Awtorità tal-Ħatra (iktar 'il quddiem l-"Awtorità tal-Ħatra") kienu meħtieġa jivverifikaw il-validità, skont id-dritt Portugiż, tal-mandat tal-avukat matul is-seduta tal-20 ta' Frar 2018. Huma jżidu li, fi kwalunkwe każ, ladarba jiġu mwissija dwar in-nullità tal-mandat, il-Bord tad-Dixxiplina u l-Awtorità tal-Ħatra għandhom id-dmir li jisiltu l-konsegwenzi neċessarji għall-proċedura dixxiplinarja, b'mod partikolari fir-rigward tal-assenza ta' aċċettazzjoni tar-rikorrenti għall-fatti li qed jiġu allegati fil-konfront tagħhom u l-konklużjonijiet tal-OLAF u tal-investigaturi. Il-ħames motiv huwa bbażat fuq ksur tal-Artikolu 10 tal-Anness tar-Regolamenti tal-Persunal, safejn is-sanzjonijiet ma humiex proporzjonati mal-gravità tan-nuqqasijiet imwettqa. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 7(1)(ċ) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 7(1)(b) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 7(2) tar-Regolament (UE) 2017/1001 tal-Parlament Ewropew u tal-Kunsill. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna għall-ispejjeż lill-EUIPO u, fil-każ li l-parti l-oħra quddiem il-Bord tal-Appell tingħaqad fir-rikors, lill-intervenjent. Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill. Lingwa tal-kawża: il-Franċiż Ir-rikorrenti titlob li l-Qorti Ġenerali jogħġobha: tiddikjara li l-eċċezzjoni ta' illegalità hija ammissibli u li l-Artikoli 33(1) u (2) u 68(1) u (2) tal-MIIM (Miżuri ta' Implimentazzjoni tal-Istatut tal-Membri) huma illegali; għaldaqstant tikkonstata n-nuqqas ta' bażi legali tad-deċiżjoni tas-Segretarju Ġenerali tas-17 ta' Diċembru 2019 u tannullaha; sussidjarjament, tikkonstata l-ksur tal-Artikolu 68(2) tal-MIIM mis-Segretarju Ġenerali u tannulla d-deċiżjoni tas-17 ta' Diċembru 2019; fil-kawża prinċipali: tikkonstata li Joëlle Mélin ġabet il-prova ta' xogħol tal-assistenta tagħha konformi mal-Artikolu 33(1) u (2) tal-MIIM u mal-ġurisprudenza tal-Qorti tal-Ġustizzja tal-Unjoni Ewropea; konsegwentement, tannulla d-deċiżjoni tas-Segretarju Ġenerali tal-Parlament Ewropew iddatata s-17 ta' Diċembru 2019, innotifikata bl-ittra Nru D202484 fit-18 ta' Diċembru 2019, meħuda skont l-Artikolu 68 tad-Deċiżjoni 2009/C 159/01 tal-bureau tal-Parlament Ewropew tad-19 ta' Mejju u tad-9 ta' Lulju 2008"dwar miżuri ta' implimentazzjoni tal-Istatut tal-Membri tal-Parlament Ewropew" emendata li tikkonstata kreditu fil-konfront tar-rikorrenti ta' ammont ta' EUR 130 339,35 bħala ammonti mħallsa indebitament fil-kuntest tal-assistenza parlamentari u li timmotiva l-irkupru tiegħu; tikkundanna lill-Parlament Ewropew għall-ispejjeż kollha. Insostenn tar-rikors tagħha, ir-rikorrenti tinvoka żewġ motivi. L-ewwel motiv, ibbażat fuq eċċezzjoni ta' illegalità għal ksur tal-prinċipji ta' ċertezza legali u ta' aspettattivi leġittimi mill-Artikoli 33 u 68 tal-miżuri ta' implimentazzjoni tal-Istatut tal-Membri (iktar 'il quddiem il-"miżuri ta' implimentazzjoni") adottati permezz tad-deċiżjoni tad-19 ta' Mejju u tad-9 ta' Lulju 2008 tal-bureau tal-Parlament Ewropew, minħabba l-fatt b'mod partikolari tal-assenza ta' ċarezza u ta' preċiżjoni tagħhom. Ir-rikorrenti targumenta li l-assenza ta' preċiżjoni tad-dispożizzjonijiet ikkontestati twassal għal qafas pretorjan tar-regola legali tal-miżuri ta' implimentazzjoni. Issa, id-dettall tal-prova tax-xogħol ta' assistent parlamentari ġie identifikat mill-ġurisprudenza Montel biss fl-2017, peress li l-ġurisprudenza Gorostiaga tal-2005 tirrigwarda biss il-prova tal-ħlas tas-salarji mit-terz li qiegħed iħallas. Għaldaqstant, id-dispożizzjonijiet ikkontestati kellhom mill-2008 elementi ta' inċertezza u ta' nuqqas ta' ċarezza. Ir-rikorrenti żżid li, minkejja r-riskji ta' inċertezza legali, il-Parlament Ewropew ma rregolax bi preċiżjoni u ċarezza l-proċedura ta' stħarriġ tal-assistenza parlamentari, u ma fformalizzax l-obbligu ta' kostituzzjoni u ta' żamma fuq il-membru tal-Parlament, jew l-iskema tal-provi aċċettabbli, identifikabbli u ddatati. It-tieni motiv, ibbażat fuq il-ksur ta' rekwiżit formali essenzjali u tad-drittijiet tad-difiża. Ir-rikorrenti targumenta li s-Segretarju Ġenerali ma żamm ebda smigħ u ma għamel ebda proċedura preliminari qabel id-deċiżjoni l-ġdida tiegħu, li ma talabha ebda spjega u li l-fajl li huwa analizza ma jiħux inkunsiderazzjoni tad-dokumenti addizzjonali pprovduti minnha insostenn tar-rikors tagħha tas-7 ta' Diċembru 2018. Hija tqis, barra minn hekk, li billi ma osservax il-proċedura prevista mill-Artikolu 68(2) tal-miżuri ta' applikazzjoni, is-Segretarju Ġenerali ċaħħadha mill-possibbiltà li tissottomettilu dawn id-dokumenti addizzjonali u b'dan il-mod tefgħalha r-riskju li dawn id-dokumenti jiġu miċħuda mill-Qorti Ġenerali għaliex ma jkunux ġew sottomessi għall-evalwazzjoni tas-Segretarju Ġenerali mill-bidu tal-proċedura ta' rkupru. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tiċħad l-oppożizzjoni Nru B 3 051 050; tawtorizza r-reġistrazzjoni tal-applikazzjoni għat-trade mark tal-Unjoni Ewropea "VROOM" Nru 17 569 997; tikkundanna lill-EUIPO għall-ispejjeż tal-proċeduri quddiem il-Qorti Ġenerali u tal-proċedimenti quddiem l-EUIPO (Bord tal-Appell u Diviżjoni tal-Oppożizzjoni) inklużi l-ispejjeż neċessarji tar-rikorrenti f'dawk il-proċeduri u proċedimenti. Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill. Lingwa tar-rikors: il-Bulgaru Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO kif ukoll lill-eventwali intervenjenti għall-ispejjeż. Ksur tal-Artikolu 8(4) tar-Regolament (UE) 2017/1001 tal-Parlament Ewropew u tal-Kunsill. Lingwa tar-rikors: il-Ġermaniż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill.
Extracted from C_087_2020.html